
COMUNA MĂDÂRJAC
STRADA LIBERTĂȚII, NR. 46, JUDEŢUL IAŞI
COD POSTAL 707290 CIF: 4540470
TEL: 0232 724 921, e-mail: primariamadarjac@yahoo.com
CONSILIUL LOCAL AL COMUNEI MĂDÂRJAC
___________________________________________________

ANEXA NR: 2  

CONTRACT DE CONCESIUNE
Nr____________________


1. Părţile contractante


1.1. COMUNA MĂDÂRJAC, cu sediul în Comuna Mădârjac, strada Libertății, nr. 46, Județul Iași, cod fiscal 4540470 reprezentată prin domnul Ghebuță Dan,  având funcția de Primar,  în calitate de Concedent,

şi

1.2.	_____________	(domiciliat	în	___________,	CNP___________),	medicul	titular	al cabinetului/reprezentantul legal al societăţii civile medicale/reprezentantul legal al unităţii medico-sanitare cu personalitate juridică___________, cu sediul social în. ___________,înregistrat la Registrul unic al cabinetelor medicale___________sub nr___________din ___________cod fiscal ___________din___________, având contul deschis la ___________,în calitate de Concesionar,

au convenit să încheie prezentul contract de concesiune.

La data de _______________, la sediul concedentului, 
În temeiul O.U.G. nr. 57/2019 privind Codul Administrativ, cu modificările și completările ulterioare si al Hotarârii Consiliului Local nr. _______ de aprobare a concesionarii prin licitație a terenului cu destinația de cabinet stomatologic în suprafață de ______ mp,  CF _______, domeniu privat al Comunei Mădârjac.

2. Obiectul contractului de concesiune


2.1. Obiectul contractului de concesiune îl constituie exploatarea spaţiului (bunul imobil) în care va funcţionează cabinetul medical ___________, situat în Clădire Dispensar Uman Mădârjac, județul Iași format din ___________ încăperi în suprafaţa totală de __ mp.
2.2. Predarea-primirea obiectului concesiunii se va efectua pe bază de proces-verbal care se va încheia până la data de ___________, care va constitui anexa nr. 3 la contractul de concesiune.

2.3. În cazul în care spaţiul este concesionat către 2 titulari de cabinet medical (care îl folosesc în regim de tură-contratură), aceştia vor anexa la prezentul contract de concesiune acordul lor de voinţă privind împărţirea timpului de folosinţă a spaţiului.

2.4. Este interzisă subconcesionarea în tot sau în parte, unei terţe persoane, a spaţiului care face obiectul prezentului contract de concesiune.



3. Termenul

3.1. Durata concesiunii este de 15 ani începând de la data de semnării prezentului contract, și anume de la data de ___________

3.2. Contractul de concesiune poate fi prelungit prin acordul de voință al părților, încheiat în formă scrisă, cu condiția ca durata însumată să nu depăşească 49 de ani.

4. Redevenţa

4.1.	Redevența anuală se stabilește plecând de la prețul de plecare stipulat în  Raportul de evaluare nr.2478 /14.08.2025, întocmit de evaluator autorizat ANEVAR care face parte integrantă din prezentul contract.
4.2. Redevența anuală datorată de concesionar pentru folosirea bunului concesionat este      lei.
4.2. Plata redevenţei se face prin conturile:
- Contul concedentului nr . ___________________________,

deschis la Banca . _________________________ ;
- Contul concesionarului nr. ___________________________,
deschis la Banca_________________________
4.3. Plata redevenței se va efectua în douătranșe egale, astfel:
· Tranșa I (aferentă perioadei 01ianuarie–30 iunie)–până la 31martie a fiecărui an;

· Tranșa II (aferentă perioadei 01iulie–31decembrie)–până la 30 septembrie a fiecărui an.

4.4. Neplata redevenţei în termenul prevăzut la pct.4.3 dă dreptul concedentului să pretindă penalităţi în cuantum de 0,25%  din valoarea acesteia pe zi de întârziere.

4.5. Neplata redevenţei pentru o perioadă de 6(șase luni) duce la rezilierea contractului.
4.6. Redevența se va actualiza obligatoriu anual cu indicele de inflație comunicat de Institutul Național de Statistică sau ori de câte ori este necesar, în baza unui nou raport de evaluare întocmit în condițiile legii.
4.7. Imobilul – Clădire Dispensar uman situat în comuna Mădârjac, este înregistrat la poziția 3 din inventarul bunurilor aparținând domeniului privat al unității administrativ-teritoriale, nr. inventar 127, aprobat prin hotărâre a consiliului local 4/26.01.2026 și înregistrat în evidența contabilă a instituției.
4.8. Prezentul contract constituie titlu de creanță și titlu executoriu.

5.1. Drepturile concesionarului

5.1.1. Concesionarul are dreptul de a exploata în mod direct, pe riscul şi pe răspunderea sa, bunul imobil care face obiectul prezentului contract de concesiune.

5.2. Drepturile concedentului

5.2.1. Concedentul are dreptul să inspecteze bunul imobil concesionat, să verifice stadiul de realizare a investiţiilor, precum şi modul în care este satisfăcut interesul public prin realizarea activităţii sau serviciului public, verificând respectarea obligaţiilor asumate de concesionar.

5.2.2. Verificarea se va efectua numai cu notificarea prealabilă a concesionarului şi în următoarele condiţii:


6. Obligaţiile concesionarului

6.1. Concesionarul este obligat să asigure exploatarea eficace în regim de continuitate și de permanență a cabinetului stomatologic ce face obiectul concesiunii, pe toată durata contractului, potrivit obiectivelor stabilite de catre concedent. 
6.2. Concesionarul are obligația ca, în termen de cel mult 90 de zile de la data semnării contractului de concesiune să depună, cu titlu de garanție, contravaloarea a 30% din redevența datorată pentru primul an de exploatare. 
6.3. Din această sumă sunt reținute, dacă este cazul, penalitățile și alte sume datorate concedentului de către concesionar, în baza contractului de concesiune. 
6.4. În caz de nerespectare a obligațiilor prevăzute la art. 6.2., contractul de concesiune se consideră reziliat de plin drept, aplicându-se în mod corespunzător prevederile art. 1.552 Cod Civil 7.5. Concesionarul va obține toate avizele, autorizațiile și alte documente necesare construirii amenajărilor specifice unui cabinet stomatologic, conform legislației în vigoare, pe cheltuiala sa. Concesionarul va lua toate măsurile în vederea exploatării în condiții optime de siguranță și funcționare a cabinetului stomatologic. 
6.6. Concesionarul este obligat sa exploateze în mod direct bunurile care fac obiectul concesiunii. 
6.7. Concesionarului îi este interzisă subconcesionarea/închirierea bunului imobil ce face obiectul concesiunii. 
6.8. Concesionarul este obligat sa plateasca redeventa. 
6.9. Concesionarul este obligat să plătească taxele și impozitele pentru obiectul concesiunii, pentru cabinetul concesionat, funcție de legislația în domeniu. 
6.10. Concesionarul este obligat să respecte legile române pe toată durata concesiunii, în toate acțiunile pe care le întreprinde pentru realizarea contractului. 
6.11. Concesionarul se va conforma prevederilor legale privind asigurarea exercițiului funcțiunii organelor de poliție, pompieri, salvare, protecție civilă, apărare națională, companiilor de gaz, electricitate, apa și canal și alte asemenea. 
6.12. Concesionarul are obligația de a permite accesul proprietarului bunului concesionat, la solicitarea acestuia din urmă, pentru executarea oricăror lucrări de interes public pe care acesta le consideră a fi necesare. 
6.13. Concesionarul este obligat să respecte condițiile impuse de natura bunurilor (protejarea secretului de stat, materiale cu regim special, condiții de siguranță în exploatare, protecția mediului, protecția muncii, condiții privind folosirea și conservarea patrimoniului etc.). concesionarul va respecta prevederile OUG nr. 195/2005 privind protecția mediului, cu modificările și completările ulterioare, precum și a altor prevederi în vigoare 
6.14. Concesionarul va respecta condițiile de exploatare a concesiunii și obiectivele de ordin economic, financiar, social și de mediu, începând de la preluarea bunului și până la încetarea contractului de concesiune și menținerea acestuia în condiții normale, utilizarea de echipamente nepoluante pentru mediul ambiant și lipsite de riscuri pentu personalul de exploatare și întreținere, precum și pentru așezările umane. 
6.15. Concesionarul este obligat să pună la dispoziția organelor de control ale concedentului toate evidențele și informațiile solicitate, legate de obiectul concesiunii. 
6.16. În cazul în care modificarea unilaterală a contractului de concesiune îi aduce un prejudiciu, concesionarul are dreptul să primească fără întârziere o justă despăgubire. 
6.17. În caz de dezacord între concedent şi concesionar cu privire la suma despăgubirii, aceasta va fi stabilită de către instanţa judecătorească competentă. Dezacordul nu exclude îndeplinirea obligaţiilor contractuale de către concesionar.

7. Obligaţiile concedentului

7.1. Concedentul este obligat să nu îl tulbure pe concesionar în exerciţiul drepturilor rezultate din prezentul contract de concesiune.

7.2. Concedentul nu are dreptul să modifice în mod unilateral contractul de concesiune, în afară de cazurile prevăzute expres de lege şi de prezentul contract.

7.3. Concedentul este obligat să notifice concesionarului apariţia oricăror împrejurări de natură să aducă atingere drepturilor concesionarului, dacă are cunoştinţă despre aceasta.

8. Modificarea contractului


8.1. Concedentul poate modifica unilateral partea reglementară a prezentului contract de concesiune, cu notificarea prealabilă a concesionarului, din motive excepţionale legate de interesul naţional sau local, după caz.

8.1. În cazul în care modificarea unilaterală a contractului de concesiune îi aduce un prejudiciu, concesionarul are dreptul să primească în mod prompt o despăgubire adecvată şi efectivă.

8.2. În caz de dezacord între concedent şi concesionar cu privire la valoarea despăgubirii, aceasta va fi stabilită de instanţa judecătorească competentă.

9. Încetarea contractului de concesiune
9.1. Prezentul contract de concesiune încetează în următoarele situaţii:

a) la expirarea duratei stabilite în prezentul contract, dacă părţile nu convin în scris prelungirea acestuia, în condiţiile legii;

b) în cazul în care interesul naţional sau local o impune, prin denunţarea unilaterală de către concedent, cu plata unei despăgubiri juste şi prealabile în sarcina concedentului;

c) în cazul nerespectării obligaţiilor contractuale de către concesionar, prin reziliere unilaterală de către concedent, cu plata unei despăgubiri în sarcina concesionarului;

d) în cazul nerespectării obligaţiilor contractuale de către concedent, prin rezilierea unilaterală a contractului de către concesionar, cu plata de despăgubiri în sarcina concedentului;

e) la dispariţia, dintr-o cauză de forţă majoră, a bunului concesionat sau în cazul imposibilităţii obiective a concesionarului de a-l exploata, prin renunţare, fără plata unei despăgubiri;

f) schimbarea destinaţiei spaţiilor după concesionare atrage rezilierea de drept a contractului de concesiune;

g) concesionarul poate denunţa unilateral contractul de concesiune pentru motive personale, notificând concedentul cu 60 de zile înainte de data denunţării;

h) în cazul în care titularul cabinetului medical nu mai desfăşoară activitate medicală.
10. Răspunderea contractuală


 10.1. Nerespectarea de către părţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă.

11. Forţa majoră


11.1. Nici una dintre părţile contractante nu răspunde de neexecutarea la termen şi/sau de executarea în mod necorespunzător, total sau parţial, a oricărei obligaţii care îi revine în baza prezentului contract de concesiune, dacă neexecutarea sau executarea necorespunzătoare a obligaţiei respective a fost cauzată de forţa majoră, astfel cum este definită în lege.

11.2. Partea care invocă forţa majoră este obligată să notifice celeilalte părţi, în termen de __ (zile, ore) de la producerea evenimentului, şi să ia toate măsurile posibile în vederea limitării consecinţelor lui.

11.3. Dacă în termen de 5 zile de la producere evenimentul respectiv nu încetează,

părţile au dreptul să îşi notifice încetarea de plin drept a prezentului contract de concesiune fără ca vreuna dintre ele să pretindă daune-interese.

12. Notificări


12.1. În accepţiunea părţilor contractante orice notificare adresată de una dintre acestea celeilalte este valabil îndeplinită dacă va fi transmisă la adresa/sediul prevăzut în prezentul contract de concesiune.

12.2. În cazul în care notificarea se face pe cale poştală, ea va fi transmisă prin scrisoare recomandată cu confirmare de primire şi se consideră primită de destinatar la data menţionată de oficiul poştal primitor pe această confirmare.

12.3. Dacă notificarea se trimite prin telex sau prin fax, ea se consideră primită în prima zi lucrătoare după cea în care a fost expediată.
12.4. Notificările verbale nu se iau în considerare.
13. Litigii

13.1. Solutionarea litigiilor de orice fel ce decurg din executarea prezentului contract de concesiune se realizeaza potrivit prevederilor Legii contenciosului administrativ nr. 554/2004, cu modificarile ulterioare.

14. Clauze finale

[bookmark: page10]14.1. Orice modificare a prezentului contract de concesiune se face numai prin act adiţional semnat de ambele părţi contractante.
14.2. Prezentul contract de concesiune reprezintă voinţa părţilor şi înlătură orice altă înţelegere verbală dintre acestea, anterioară sau ulterioară încheierii lui.

14.3. Prezentul contract de concesiune a fost încheiat astăzi ________ în 2(două) exemplare, câte unul pentru fiecare parte contractantă.

 Concedent,	Concesionar,
  COMUNA MĂDÂRJAC                                                                       

